EkBass/fiwiki-20250220-pages-articles huggingface dataset:
Salar Jung I

Salar Jung I (synt. Mir Turab Ali Khan, 1829 - 8\. helmikuuta 1883) oli intialainen virkamies. Hän toimi Hyderabadin pääministerinä toukokuusta 1853 kuolemaansa asti. Hänen virkakautensa oli pääosin menestyksekäs. == Elämäkerta == Salar Jung I:n isä oli Mir Muhammad Ali Khan, joka kuului Hyderabadiin asettuneeseen ylimyssukuun. Salar Jung I:n isoisä ja isoisoisä olivat molemmat olleet Hyderabadin valtion palveluksessa. Hän sai koulutusta yksityisesti ja liittyi sitten valtion palvelukseen.Dictionary of Indian Biography, s. 370 Salar Jung I nimitettiin pääministeriksi virassa olleen setänsä Siraj-ul- mulkin kuoleman jälkeen. Pääministerinä hän oli tehokas ja sai nujerrettua valtakuntaa vaivaavat maantierosvot ja kerrytettyä uudelleen varoja aiemmin lähes tyhjänä olleeseen valtion kassaan. Osittain hänen vaikutuksestaan Hyderabad ja sen lähialueet myös pysyivät sepoy-kapinan aikana brittihallinnolle uskollisena. Vuosina 1859-1869 Salar Jung I yritettiin syrjäyttää, ja häntä vastaan tehtiin ainakin kaksi salamurhayritystä. Vuonna 1876 Salar Jung I vieraili Englannissa, missä yritti tuloksetta saada Berarin aluetta Hyderabadin hallintaan. Hänen sijaisenaan pääministerinä toimi tuona aikana Asman Jah.Dictionary of Indian Biography, s. 18 Salar Jung I kuoli koleraan 8. helmikuuta 1883. Kuolemaa epäiltiin myös myrkyttämiseksi, mutta tästä ei ollut todisteita. Häntä seurasi seuraavana vuonna pääministerinä hänen poikansa Mir Laiq Ali Khan nimellä Salar Jung II.Dictionary of Indian Biography, s. 371 == Lähteet == * === Viitteet === Luokka:Hyderabadin valtio Luokka:Intialaiset aateliset Luokka:Vuonna 1829 syntyneet Luokka:Vuonna 1883 kuolleet
Salar Jung II

Salar Jung II (; synt. Mir Laiq Ali Khan, ; 1862 - heinäkuu 1889) oli intialainen virkamies. Hän toimi Hyderabadin pääministerinä vuodesta 1884 huhtikuuhun 1887 asti. Hänen isänsä oli pääministerinä vuosina 1853-1883 toiminut Salar Jung I.Dictionary of Indian Biography, 370-371 Häntä seurasi pääministerinä Asman Jah.Dictionary of Indian Biography, s. 18 Salar Jung II erosi pääministerin tehtävästä huhtikuussa 1887 jouduttuaan Hyderabadin nizamin (ruhtinaan) kanssa erimielisyyksiin. Hän matkusti samana vuonna Englantiin, missä hän sai Order of the Indian Empire -ritarikunnan jäsenyyden luokassa Knight Commander. Hän kuoli heinäkuussa 1889. == Lähteet == * === Viitteet === Luokka:Hyderabadin valtio Luokka:Intialaiset aateliset Luokka:Vuonna 1862 syntyneet Luokka:Vuonna 1889 kuolleet
In hoc signo vinces (täsmennyssivu)

In hoc signo vinces tarkoittaa seuraavia asioita: * In hoc signo vinces, latinankielinen fraasi * In hoc signo vinces, Nino Oxilian elokuva Luokka:Täsmennyssivut
Viva (nimi)

Viva on naisen etunimi. Se pohjautuu mahdollisesti latinan sanaan viva, joka merkitsee ’elävää’ tai ’elämäntäyteistä’. Toisaalta Viva voi olla lyhentymä esimerkiksi nimestä Viveka. Ruotsissa Viva-nimi on yhdistetty myös kevätesikkoa tarkoittavaan sanaan gullviva. Suomessa Vivaa on käytetty etunimenä vuodesta 1859 alkaen. Digi- ja väestötietoviraston etunimitilastoon on vuoteen 2023 mennessä kirjattu noin 130–140 tämännimistä naista. == Nimipäivät == Viva-nimi sisältyi suomenruotsalaiseen almanakkaan vuosina 1929–1949. Nimipäivä oli 2. toukokuuta.Blomqvist, Marianne: Förteckning över förnamnen i den finlandsvenska almanackan 1810–2000. – Ruotsin almanakassa Vivalla oli nimipäivä 30. joulukuuta vuosina 1986–1992.Lindgren, Birgitta: Namnlängden och namnens placering under olika tider. – == Tunnettuja Vivoja == * Viva Lagerborg (1871–1941), suomalainen lääkäri == Lähteet == Luokka:Etunimet
Onlay

Onlay on kunta Ranskassa Nièvren departementissa Burgundi-Franche-Comtén alueella. Se sijaitsee noin 17 kilometriä Château-Chinon (Ville)’n kaupungista etelään. Kunta sijaitsee vanhan Saint-Honoré-les-Bainsin ja Château-Chinonin välisen roomalaisen tien varrella. Onlayn kirkko rakennettiin luultavasti 1400-luvulla pakanallisen temppelin paikalle. Kunnan alueella on useita linnoja. Château de Thard on peräisin 1400-luvulta. 1800-luvulla se siirtyi espanjalaiselle Moran perheelle. Nykyään siellä on majoitustoimintaa. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
B.U.G. Mafia

B.U.G. Mafia (lyhenne sanoista Bucharest Underground Mafia) on romanialainen hip-hop- yhtye, joka perustettiin vuonna 1993 Pantelimonin kaupunginosassa Bukarestissa. Yhtyeen jäsenet ovat Tataee, Caddy ja Uzzi. B.U.G. Mafia on yksi Romanian ensimmäisistä ja suosituimmista hip hop -yhtyeistä. Sen tunnettuja kappaleita ovat muun muassa Strazile, Poezie De Strada, Cine E Cu Noi ja Viața Noastră. Yhtyeen sanoitukset ovat herättäneet vuosien varrella suuren suosion lisäksi pahennusta. Kappaleet käsittelevät muun muassa bukarestilaista lähiöelämää ja post-kommunistisen romanialaisen yhteiskunnan varjopuolia, kuten rikollisuutta ja köyhyyttä. Yhtye on useaan otteeseen kritisoinut Romanian poliisilaitosta, mikä on johtanut jopa kappaleiden esityskieltoon radiossa ja televisiossa. B.U.G. Mafia - Biografie, în http://www.bugmafiaoficial.ro/istorie/Pagina-1 (Site-ul official B.U.G. Mafia, accesat la data de 30 noiembrie 2014) == Lähteet == Luokka:Hip hop -yhtyeet Luokka:Romanialaiset yhtyeet
Subcarpați

Subcarpați on Șuie Paparude -yhtyeen solistin MC Beanin (Alexe Marius Andrei) vuonna 2010 aloittama musiikkiprojekti, joka yhdistää elementtejä elektronisesta ja hiphop-musiikista sekä vaikutteita romanialaisesta kansanperinteestä . Useat artistit, kuten Omu 'Gnom (Raparta), DJ Limu din Timisoara, Psihotrop, Mara și Dragonu de la Specii, VJ Andri, DJ Power Pe Vinil, Argatu' ja Esqu olivat tai ovat mukana projektissa. ==Lähteet== Luokka:Romanialaiset yhtyeet Luokka:Elektronisen musiikin yhtyeet
Walter Tverin

Walter Rafael Tverin (3. huhtikuuta 1887 - 29\. huhtikuuta 1947 Helsinki) oli suomalainen pikaluistelija, jonka uran parhaat vuodet ajoittuivat 1910- ja 20-luvuille. Hän edusti seuratasolla HSK:ta ja Helsingin Luistinkiitäjiä. Walter Tverin esiintyi ensimmäisen kerran SM-kisoissa vuonna 1912. Ennen ensimmäistä maailmansotaa hän osallistui myös vuoden 1912 EM-kisoihin ja 1913 MM-kisoihin. Paras matka hänellä oli 500 metriä, jolla hän sijoittui 6:ksi vuoden 1913 MM-kisoissa yhdessä toisen suomalaisen Väinö Wickströmin kanssa. He olivat parhaat suomalaiset tällä matkalla norjalaisten jälkeen. Seuraavana vuonna hän teki 500 metrillä uuden Sumen ennätyksen ajalla 46,1. Maailmansodan aikaan järjestettiin vain SM-kisoja, joihin hän osallistui vuosina 1915 ja 1916. Maailmansodan päättymisen jälkeen Tverinin ura jatkoi SM-kisoissa 1920 ja 1921, joista vuoden 1921 kisoissa hän saavutti parhaat SM-kisamenestyksensä sijoittuen kokonaiskilpailussa 4:ksi sekä pitkillä matkoilla 5 000 ja 10 000 metrillä 3:ksi voittaen nousevan tähden Clas Thunbergin kyseisillä matkoilla. Seuraavan vuoden SM-kisoissa oli edelleen hyvässä kunnossa, mutta kaatuminen SM-kisojen 5 000 metrillä romutti menestyksen kokonaispisteissä. Tverin osallistui vielä saman vuoden MM-kisoihin sijoittuen kokonaispisteissä 7:ksi kolmanneksi parhaana suomalaisena ja EM-kisoissa 4:ksi sijoittuen 500 metrillä 2:ksi ja 1 500 metrillä 3:ksi. Saman vuoden Pohjoismaiden mestaruuskisoissa hän voitti 1 500 metriä. Tverin jatkoi vielä uraansa osallistuen mm. vuosien 1924 ja 1927 Suomessa järjestettyihin MM-kisoihin sijoittuen 11:ksi molemmissa kisoissa. Ammatiltaan Tverin oli kirjaltaja. == Henkilökohtaiset ennätykset == * 500 m: 45,4 s (1922) * 1 500 m: 2.27,2 (1922) * 5 000 m: 8.52,4 (1922) * 10 000 m: 18.21,5 (1922) == Lähteet == Luokka:Suomalaiset pikaluistelijat Luokka:Vuonna 1887 syntyneet Luokka:Vuonna 1947 kuolleet
Lea Wermelin

Lea Wermelin (s. 10. toukokuuta 1985 Rønne) on tanskalainen sosiaalidemokraattisen puolueen poliitikko. Hän oli Tanskan ympäristöministeri 2019–2022. ==Yksityiselämä== Wermelin on naimisissa ja hänellä on kaksi lasta. ==Lähteet== ==Aiheesta muualla== * Lea Wermelin Tanskan kansankäräjien verkkosivuilla * Lea Wermelin Tanskan sosiaalidemokraattisen puolueen verkkosivuilla Luokka:Tanskan ympäristöministerit Luokka:Vuonna 1985 syntyneet Luokka:Elävät henkilöt
Shakin maailmanmestaruusottelu 2021

puolustava mestari haastaja Magnus Carlsen Jan Nepomnjaštši 7½ 3½ s. 30. marraskuuta 1990 31 vuotta s. 14. heinäkuuta 1990 31 vuotta Shakin maailmanmestaruusottelun 2018 voittaja Vuoden 2020 ehdokasturnauksen voittaja Elo-luku 2855 (maailmanlistan 1.) Elo-luku 2782 (maailmanlistan 5.) ← 2018 2023 → Shakin maailmanmestaruusottelussa 2021 hallitseva mestari Magnus Carlsen puolusti mestaruuttaan onnistuneesti Jan Nepomnjaštšia vastaan. Ottelu pelattiin Dubaissa 26. marraskuuta – 10. joulukuuta 2021. Alun perin vuodelle 2020 osunut ottelu siirrettiin vuodelle 2021 COVID-19-pandemian takia. == Ehdokasturnaus == Hallitsevalle mestarille Magnus Carlsenille haettiin haastajaa kahdeksan pelaajan Jekaterinburgissa Venäjällä pelatussa ehdokasturnauksessa. Jan Nepomnjaštši voitti turnauksen saldolla viisi voittoa, seitsemän tasapeliä ja kaksi tappiota. Muut ehdokasturnauksessa pelanneet olivat sijoitusjärjestyksessä Maxime Vachier- Lagrave, Anish Giri, Fabiano Caruana, Ding Liren, Aleksandr Grištšuk, Kirill Aleksejenko ja Wang Hao. == Ottelun kulku == Ensimmäistä kertaa sitten vuoden 2004 ottelun shakin maailmanmestaruusottelussa oli klassisia pelejä 14. peliin eli 7½ pisteeseen asti. Carlsenin voitto ratkesi 10. joulukuuta yhdennessätoista pelissä. Shakin maailmanmestaruusottelu 2021 Klassinen Elo- luku 1. 26.11. 2. 27.11. 3. 28.11. 4. 30.11. 5. 1.12. 6. 3.12. 7. 4.12. 8. 5.12. 9. 7.12. 10. 8.12. 11. 10.12. Pisteet Magnus Carlsen 2855 ½ ½ ½ ½ ½ 1 ½ 1 1 ½ 1 7½ Jan Nepomnjaštši 2782 ½ ½ ½ ½ ½ 0 ½ 0 0 ½ 0 3½ Ottelussa kummallakin oli peleissä kellossa aikaa kaksi tuntia ensimmäiselle 40 siirrolle, tunti seuraaville 20 siirrolle ja loppuun peliin 15 minuuttia (61. siirrosta lähtien 30 sekunnin inkrementillä). Klassisten pelien jälkeen voittajan ratkaisevia nopeamman shakin pelejä ei tarvittu pelata. == Huomiot == == Lähteet == Luokka:Shakin maailmanmestaruusottelut Luokka:Vuoden 2021 urheilu Luokka:Dubain urheilu
Vohloisten kartano

Vohloisten kartano (ruots. Vols gård) on Lohjalla, Uudellamaalla sijaitseva kartano ja entinen ratsutila. Tila muodostui noin vuonna 1630, kun Vohloisten kylän kolme kantataloa liitettiin yhteen. Nykyisen päärakennuksen vanhimmat osat juontavat juurensa 1700-luvulle. Nykyisin kartano tarjoaa elämys- ja matkailupalveluita. == Omistajat == Lista Vohloisten kartanon omistajista: 1630-1930 Nimi Titteli/Ammatti Vuodet Pertti Laurinpoika Ratsumies 1630-1633 Mathias Kirkkoherra 1634-1636 Erkki Tuomaanpoika Ratsumies 1638-1650 Liisa Matintytär Leski 1650-1679 Juhani Erkinpoika 1681-1692 Axel Svahn 1694-1697 Erik Sparrman Kruununvouti 1704 Berendt W. Rehbinder Eversti 1713-1738 Rehbinderin perikunta 1738-1739 Ruth Kapteeni 1740-1754 Ruthin perikunta 1754-1762 Berendt Johan Rehbinder Adjutantti 1763-1780 Karl Gustav Brunow Hovioikeuden sihteeri 1781-1782 Jakob Löfberg Ruukin kirjanpitäjä 1783-1790 Johan Smalén Laamanni 1791-1810 Johanna Smalén Leski 1810-1812 Fredrik Wilhelm Lagerborg Everstiluutnantti 1813-1821 Lagerborgin perikunta 1821-1824 Jakob Johan Dreilick Pankinjohtaja 1825-1832 Viktor Zebor Bremer Varatuomari 1833-1844 Karl Fredrik Emil von Schoultz Kollegianasessori 1845-1857 Johan Gustav Grönhagen Everstiluutnantti 1857-1876 Karl Johan Böhling 1876-1887 Matilda Böhling Leski 1887-1889 Adolf Fredrik Forström 1889-1903 Kaarlo Viktor Tilander Kauppias 1903-1911 Rudolf Johan Cronstedt 1911-1917 Hjalmar Konsantin Linder Kamariherra 1917 Johan Edvard Sillman 1918-1930 Yrjö Olavi Sillman 1930- Valtaosa Vohloisten kartanon maa-alueista myytiin Lohjan maalaiskunnan, Lohjan kauppalan ja Rakennuskunta Hakan yhteisomistukseen. Lohjan maalaiskunta omisti maa-alueen yksinään vuosina 1982–1996. Vuodesta 1997 eteenpäin omistajana on ollut Lohjan kaupunki. Vohloisten kartanon kartanokeskus rakennuksineen säilyi Yrjö Sillmanin ja hänen perillistensä omistuksessa. == Päärakennus == Vohloisten kartanon mansardikattoisen päärakennuksen vanhimmat osat ovat todennäköisesti peräisin 1700-luvulta. Tästä todisteena rakennuksessa on säilynyt uusklassisia piirteitä. Myöhemmin rakennuksen pihafasadin päätyihin on lisätty satulakattoiset siivet, niin että rakennus on ylhäältä katsottuna ikään kuin hevosenkengän muotoinen. Lisäsiivet on rakennettu empirekaudella joskus 1810–1850 välisenä aikana. Vohloisten kartanon päärakennus käsittää 13 huonetta, joista vain kolme sijaitsee yläkerrassa. Kartanon selvästi vanhin osa on laaja, harmaakivinen ja sokkeloinen kellari. Kartanon molemmin puolin sijaitsevat mansardikattoiset siipirakennukset, jotka lienee rakennettu samoihin aikoihin päärakennuksen kanssa. Siipirakennukset on rapattu ja maalattu keltaisiksi, ja ne sisältävät molemmat kuusi huonetta. Siipirakennukset on uusittu kokonaan vuonna 1930. == Lähteet == Luokka:Lohjan kartanot Luokka:Suomen 1700-luvulla rakennetut rakennukset ja rakennelmat
Herrnhutin tähti

Herrnhutin tähti (saks. Herrnhuter Stern) on adventti- ja jouluajan valokoriste, joka on suosittu Saksassa ja muualla Keski-Euroopassa. Saksankielisessä Euroopassa sen nimi viittaa Herrnhutin kaupunkiin, jossa tähtien kaupallinen valmistus käynnistyi 1800-luvulla. Englannin kielessä koristetta taas kutsutaan Määrin tähdeksi ("Moravian star"). Tähti on ollut tärkeä etenkin herrnhutilaiselle herätysliikkeelle ja se symboloi Betlehemin tähteä. Alkuperäinen Herrnhutin tähti oli rombikuboktaedrin muotoinen: siinä oli 25 pyramidin muotoista sakaraa sekä yksi ”puuttuva” sakara, josta tähti ripustetaan.https://www.hs.fi/koti/art-2000004700375.html On kuitenkin olemassa myös 20-, 32-, 50-, 62- sekä 110-sakaraisia tähtiä. Tähtiä on perinteisesti valmistettu paperista tai kartongista, mutta nykyään muoviset tähdet ovat yleisiä. Saksassa varsinaisia Herrnhutin tähtiä saa myydä vain Herrnhuter Sterne GmbH, jonka perustaja Pieter Hendrik Verbeek kehitti alkuperäisen tähden vuonna 1897 ja joka omistaa nimen oikeudet.https://www.herrnhuter-sterne.de/de/Unternehmensgeschichte.html Muiden valmistajien vastaavia tähtiä myydäänkin usein ”joulutähtinä” ja ”valotähtinä”. == Lähteet == Luokka:Joulu Saksassa Luokka:Joulukoristeet Luokka:Herrnhutilaisuus
Pliorhinus

Pliorhinus on sukupuuttoon kuollut sarvikuonosuku, joka eli Euraasiassa plioseenilla. Suku kuvattiin vuonna 2021, ja se sisältää lajit Pliorhinus megarhinus ja Pliorhinus miguelcrusafonti, jotka aiemmin on luokiteltu muihin sukuihin. Lajit olivat keski- ja suurikokoisia, kaksisarvisia sarvikuonoja. == Lähteet == Luokka:Esihistorialliset nisäkkäät Luokka:Sarvikuonot
Ferraran herttuakunta

Ferraran herttuakunta (, ) oli herttuakunta nykypäivän Italian alueella vuosina 1471–1597. Se käsitti noin 1 100 km² Po-joen eteläisemmästä osasta. Herttuakunnan aluetta hallitsi Este-suku vuodesta 1146 vuoteen 1597. Vuonna 1471 herttuakunnan alue siirrettiin Kirkkovaltiolle ja Paavali II nimesi Borso d’Esten Ferraran herttuaksi. Borso kruununperijöineen hallitsi Ferraraa osittain itsenäisenä valtiona vuoteen 1597, jolloin Kirkkovaltio otti sen kokonaan valtansa alle. ==Aiheesta muualla== Luokka:Ferraran historia Luokka:Italian entiset valtiot ja valtiomuodostelmat Luokka:Kaupunkivaltiot Luokka:Renessanssi
Balkanmakkara

Balkanmakkara eli balkaninmakkaraJaakko Rahola, Sanastot, Raholan ruokasanastot, viitattu 30.11.2021 on leikkelemakkara, joka on voimakkaasti savustettu, mausteinen ja karkearakenteinen. Balkanmakkarassa on yleensä käytetty sekä sian-, naudan- että broilerinlihaa. Balkanmakkara on 1950-luvulta ja oli pitkään vientituote Neuvostoliittoon. Balkan tehdään syötäväksi kelpaamattomaan kuoreen. Sitä myydään kokonaisina tankoina sekä valmiiksi viipaloituna vakuumi- ja suojakaasupakkauksissa. == Lähteet == Luokka:Makkarat
Antti-myrsky

Antinpäivän myrskyllä tai Antti-myrskyllä viitataan Antinpäivänä 30. marraskuuta 2012 riehuneeseen myrskyyn. Myrsky aiheutti sähkökatkoja Etelä- Suomessa sekä junaliikenteen peruutuksia ja myöhästymisiä etenkin pääkaupunkiseudulla mutta myös Pohjois-Savossa. Antti-myrsky kaatoi puita 300 000 kuutiometriä Kaakkois-Suomessa ja Suomenlahden rannikolla. Maa- ja metsätalousministeriön mukaan kaatuneiden puiden rahallinen arvo vuonna 2012 oli lähes 10 miljoonaa euroa. Myrskytuhot jäivät kuitenkin huomattavasti pienemmiksi kuin edellisvuoden Tapaninpäivän myrskyssä. ==Lähteet== Luokka:Myrskyt ja rajuilmat Suomessa Luokka:Vuoden 2012 luonnonmullistukset
Brynjólfur Sveinsson

Brynjólfur Sveinsson (1605–1675) oli Skálholtin piispa vuosina 1639–1674. Hän oli huomattava vanhojen islantilaisten käsikirjoitusten keräilijä. Brynjólfur opiskeli aluksi Skálholtin koulussa ja sen jälkeen Kööpenhaminan yliopistossa, josta hän valmistui maisteriksi vuonna 1633. Brynjólfur tunnettiin oppineisuudestaan ja hallinnollisista kyvyistään.Hän keräsi monia merkittäviä keskiaikaisia käsikirjoituksia, kuten Flateyjarbókin, Codex regiuksen (Vanhempi Edda) ja yhden Snorrin Eddan tärkeimmistä käsikirjoituksista, jotka hän lähetti Kööpenhaminaan liitettäväksi kuninkaalliseen kirjastoon. == Lähteet == Luokka:Vuonna 1605 syntyneet Luokka:Vuonna 1675 kuolleet Luokka:Islantilaiset piispat
Midnight Sky

Midnight Sky on yhdysvaltalaislaulajan Miley Cyrusin musiikkikappale. Sen julkaisi RCA Records hänen Plastic Hearts-studioalbumin ensimmäisenä singlenä 14. elokuuta 2020. Kappaleen ovat sanoittaneet Cyrus, Ali Tamposi, Ilsey Juber, Jon Bellion, Louis Bell ja Andrew Watt, joista kaksi viimeisintä myös tuottivat sen. "Midnight Sky" on lajityypiltään disko, pop, synthpop, elektropop ja poprock-kappale jonka sanat kertovat itsenäisyydestä ja itsevarmuudesta. Kappaleen musiikkivideon ohjasi Cyrus itse ja se julkaistiin singlen julkaisupäivänä. "Midnight Sky" oli kaupallisesti kansainvälinen menestys, sen päästyä singlelistan kärkeen Bulgariassa ja Skotlannissa sekä viiden parhaan joukkoon Irlannissa, Islannissa, Israelissa, Isossa- Britanniassa ja Unkarissa. Kappale oli valtava menestys myös radiolistoilla, sen päästyä listan viiden soitetuimman joukkoon Kroatiassa, Suomessa, Tšekissä ja Unkarissa. ==Lähteet== Luokka:Vuoden 2020 kappaleet Luokka:Miley Cyrusin kappaleet
Prisoner (kappale)

Prisoner on yhdysvaltalaislaulajan Miley Cyrusin musiikkikappale, jolla vierailee myös brittiläislaulaja Dua Lipa. Sen julkaisi RCA Records Cyrusin Plastic Hearts-studioalbumin toisena singlenä 19. marraskuuta 2020. Se sisällytettiin myös Lipan Future Nostalgia: The Moonlight Edition- studioalbumille. "Prisoner" on lajityypiltään dance, darkpop, diskopunk, diskorock ja glamrock-kappale jonka ovat tuottaneet Andrew Watt sekä The Monsters & Strangerz. Kappaleen musiikkivideon ohjasivat Cyrus sekä Alana O'Herlihy ja se julkaistiin singlen julkaisupäivänä. Videolla nähdään Cyrus ja Lipa ajamassa keikkabussia ja se sisältää viittauksia elokuvista The Rocky Horror Picture Show ja Female Trouble. "Prisoner" sai pääosin positiivisen vastaanoton musiikkikriitikoilta, sillä muun muassa Ali Shutler NME:stä antoi kappaleelle täydet viisi tähteä ja Vulturen Justin Curton kutsui Cyrusin ja Lipan yhteistä esiintymistä "toimivaksi 70-luvun taivaassa tehdyksi pariksi". Arvostelumenestyksen lisäksi kappale oli myös kaupallinen menestys, sen päästyä singlelistan kärkeen Bulgariassa sekä listan viiden parhaan joukkoon Irlannissa, Kreikassa ja Liettuassa. Kappale on myynyt timanttia Brasiliassa sekä platinaa Australiassa ja Puolassa. ==Lähteet== Luokka:Vuoden 2020 kappaleet Luokka:Miley Cyrusin kappaleet Luokka:Dua Lipan kappaleet
Luokkajuhla (vuoden 2013 elokuva)

Luokkajuhla () on vuonna 2013 ensi-iltansa saanut ruotsalainen draamaelokuva, jonka on ohjannut, käsikirjoittanut ja tähdittänyt Anna Odell. Elokuva palkittiin parhaan elokuvan Guldbagge-palkinnolla vuoden 2014 gaalassa. == Asetelma == 20 vuotta on kulunut siitä, kun 9C-luokan oppilaat lopettivat peruskoulun ja lähtivät omille teilleen. Luokkajuhlassa on aika kokoontua jälleen rennosti yhteen, mutta illan tunnelmaa muuttuu jäiseksi vanhojen konfliktien noustessa pintaan. == Näyttelijät == == Lähteet == == Aiheesta muualla == * * * Luokka:Vuoden 2013 ruotsalaiset elokuvat‎ Luokka:Ruotsalaiset draamaelokuvat
Kostianvirran yhtenäiskoulu

Kostianvirran yhtenäiskoulu on Pälkäneen Onkkaalassa sijaitseva yhtenäiskoulu. Se perustettiin elokuussa 2021, kun alakoulu Kostian koulu ja yläkoulu Pälkäneen yhteiskoulu yhdistettiin osana Pälkäneen kouluverkkouudistusta. Koulun nimestä järjestettiin keväällä 2021 kunnansisäinen kilpailu, jossa kuntalaiset saivat jättää ehdotuksia uuden koulun nimestä. Ehdotuksien pohjalta järjestettiin äänestys, jossa kuntalaiset saivat äänestää mieleistään ehdotusta. Viisi eniten ääniä saanutta vaihtoehtoa eteni Pälkäneen kunnan sivistyslautakunnan käsittelyyn. Sivistyslautakunta päätti kokouksessaan 22. huhtikuuta 2021 äänin 8–1, että uuden koulun nimeksi tulee Kostianvirran yhtenäiskoulu. Luokat 1–6 toimivat edelleen Kostian koulun vanhassa rakennuksessa ja luokat 7–9 samoin Pälkäneen yhteiskoulun vanhassa rakennuksessa, yhdessä Pälkäneen lukion kanssa. Kunta kuitenkin suunnittelee uuden modernin koulurakennuksen rakentamista Onkkaalaan, elokuussa 2018 valmistuneen Kostia Areenan läheisyyteen, nykyisen yläkoulu-lukiorakennuksen ja valtatie 12:n väliin. Kouluhankkeen edellyttämä asemakaavan muutos on parhaillaan käynnissä. Uuden rakennuksen on tarkoitus sisältää tilat ala- ja yläkoululle sekä lukiolle. Hanke uudesta koulurakennuksesta etenee rakennusvaiheeseen aikaisintaan loppuvuonna 2025, sisältäen vanhan 1950-luvulla valmistuneen yläkoulu-lukiorakennuksen purkamisen. Uusien tilojen käyttöönotto alkaisi noin loppuvuodesta 2027. Hankkeen suunnittelu- ja rakennuskustannuksiin on varattu 20 miljoonaa euroa, mikä olisi toteutuessaan Pälkäneen historian suurin yksittäinen investointi. == Katso myös == * Pälkäneen lukio * Pälkäneen pääkirjasto == Lähteet == * Pälkäne.fi - Perusopetus === Viitteet === Luokka:Pälkäne Luokka:Suomen peruskoulut
Angels like You

Angels like You on yhdysvaltalaislaulajan Miley Cyrusin musiikkikappale. Sen julkaisi RCA Records hänen Plastic Hearts-studioalbumin kolmantena ja viimeisenä singlenä 12. maaliskuuta 2021. Kappaleen ovat sanoittaneet Cyrus, Ali Tamposi ja Ilsey Juber sekä sen tuottajat Louis Bell ja Andrew Watt. Kappaleen musiikkivideon ohjasivat Cyrus sekä Alana O’Herlihy ja se julkaistiin 8. maaliskuuta 2021. Videolla nähdään Cyrusin 7. helmikuuta 2021 tekemältä Super Bowl-ottelua edeltävältä esiintymiseltä taltioitua kuvamateriaalia. "Angels like You" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Irlannissa ja Islannissa. ==Lähteet== Luokka:Vuoden 2020 kappaleet Luokka:Miley Cyrusin kappaleet
Oxygen (kappale)

Oxygen on ruotsalaisen laulaja-lauluntekijän Winona Oakin sekä saksalaisen DJ- tuottajan Robin Schulzin musiikkikappale. Se julkaistiin digitaalisesti ladattavana singlenä 29. toukokuuta 2020. Kappaleen ovat sanoittaneet Sam McCarthy, Robin Schulz, Paul Vogler, Casey Smith, Winona Oak ja Daniel Dust, joista Schulz ja Vogler myös tuottivat sen Djani Dzihanin kanssa. Kappaleen musiikkivideon ohjasivat Christophe Mentz sekä Nassim Maoui ja se julkaistiin 28. toukokuuta 2020. "Oxygen" oli kaupallisesti huono menestys, sen päästyä singlelistalle ainoastaan Sveitsissä. ==Lähteet== Luokka:Vuoden 2020 kappaleet Luokka:Robin Schulzin kappaleet
Harmony Korine

Harmony Korine (s. 4. tammikuuta 1973 Bolinas, Kalifornia) on yhdysvaltalainen elokuvaohjaaja, tuottaja, käsikirjoittaja, näyttelijä, kirjailija, taiteilija, valokuvaaja ja rullalautailija. Hän on käsikirjoittanut Larry Clarkin elokuvat Kids – tämän päivän lapsia (1995) ja Ken Park (2002) sekä ohjannut elokuvat Gummo (1997), Julien Donkey-Boy (1999), Mister Lonely (2007), Trash Humpers (2009), Spring Breakers (2012) ja The Beach Bum (2019). Vuonna 2007 Korine nai näyttelijä Rachel Simonin, joka esiintyi elokuvassa Spring Breakers. Heillä on kaksi lasta. == Filmografia == Elokuvat Vuosi Nimi Ohjaajana Käsikirjoittajana Muuta 1995 Kids – tämän päivän lapsia 1997 Gummo 1999 Julien Donkey-Boy 2002 Ken Park 2003 Above the Below televisiodokumentti 2007 Mister Lonely 2009 Trash Humpers 2012 Spring Breakers 2019 The Beach Bum == Lähteet == == Aiheesta muualla == * * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Yhdysvaltalaiset näyttelijät Luokka:Yhdysvaltalaiset kirjailijat Luokka:Yhdysvaltalaiset taiteilijat Luokka:Yhdysvaltalaiset valokuvaajat Luokka:Yhdysvaltalaiset rullalautailijat Luokka:Vuonna 1973 syntyneet Luokka:Amerikanjuutalaiset Luokka:Elävät henkilöt
Winona Oak

Johanna Ewana Ekmark (taiteilijanimeltään Winona Oak, s. 8. lokakuuta 1994 Sollerön, Mora, Ruotsi) on ruotsalainen laulaja-lauluntekijä. Hän nousi suuren yleisön tietoon vuonna 2018 esiinnyttyään australialaisen DJ-tuottajan What So Notin kappaleella "Beautiful", joka voitti AIR Independent Music Awardsin vuonna 2019 kategorioissa "Best Independent Dance/Electronica/Club single". Sen jälkeen hän on saanut julkisuutta esiinnyttyään muun muassa The Chainsmokersin kappaleella "Hope". "Oak" on kotoisin Morassa, Siljan järvellä sijaitsevasta Sollerönin saaresta. Hän valmistui Moran lukiosta vuonna 2013 ja muutti myöhemmin Tukholmaan. Hän julkaisi ensimmäisen singlensä nimeltään "Don’t Save Me" vuonna 2018 joka on cover-versio yhdysvaltalaisyhtyeen Haimin samannimisestä kappaleesta. ==Diskografia== ====EP-levyt==== * Closure (10. tammikuuta 2020) * She (23. lokakuuta 2020) ====Singlet==== Pääartistina * Don’t Save Me (2018) * He Don’t Love Me (2019) * Break My Broken Heart (2019) * Let Me Know (2019) * Lonely Hearts Club (2020) * Oxygen (Robin Schulzin kanssa) (2020) * Thinking About You (R3habin kanssa) (2020) * With Myself (2020) * Piano in the Sky (2020) * She (2020) * Winter Rain (2021) * Nobody Loves Me (mukana Elio) (2021) * Lonely Hearts Club (Leebadan kanssa) (2021) * Old Insecurities (2021) * World We Used to Know (Alan Walkerin kanssa) (2021) Vierailevana artistina * Beautiful (What So Not, mukana Winona Oak) (2018) * Hope (The Chainsmokers, mukana Winona Oak) (2018) ==Lähteet== Luokka:Vuonna 1994 syntyneet Luokka:Ruotsalaiset laulaja-lauluntekijät Luokka:Elävät henkilöt
Titaani(IV)jodidi

Titaani(IV)jodidi (TiI4) eli titaanitetrajodidi on titaanin ja jodin muodostama epäorgaaninen molekyyliyhdiste. Yhdistettä voidaan käyttää titaanin valmistuksessa ja reagenssina ja katalyyttinä orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa titaani(IV)jodidi on punaruskeaa kiteistä ainetta. Yhdisteen alkeiskoppi on kuutiollinen. Titaani(IV)jodidi hydrolysoituu veden vaikutuksesta ja liukenee esimerkiksi asetonitriiliin ja kloorattuihin liuottimiin. Aine on Lewis-happo ja muodostaa useita komplekseja.Tony Jones, John Edwards & Jani Kallioinen: Titanium Compounds, Inorganic, Kirk-Othmer Encyclopedia of Chemical Technology, John Wiley & Sons, New York, 2019.Heinz Sibum, Volker Güther, Oskar Roidl, Fathi Habashi, Hans Uwe Wolf & Carsten Siemers: Titanium, Titanium Alloys, and Titanium Compounds, Ullmann's Encyclopedia of Industrial Chemistry, John Wiley & Sons, New York, 2017.Makoto Shimizu & Iwao Hachiya: Titanium(IV) Iodide, e-EROS Encyclopedia of Reagents for Organic Synthesis, John Wiley & Sons, New York, 2008. Teoksen verkkoversio Viitattu 30.11.2021. Titaani(IV)jodidia voidaan valmistaa titaanin ja jodin reagoidessa 150-200 °C:n lämpötilassa, titaani(IV)kloridin ja vetyjodidin reaktiolla tai titaanidioksidin ja alumiinijodidin reaktiolla. :Ti + 2 I2 → TiI4 :TiCl4 \+ 4 HI → TiI4 \+ 4 HCl Kidetankoprosessissa titaani puhdistetaan tekemällä siitä titaani(IV)jodidi ja sublimoimalla se alennetussa paineessa. Sublimoitunut yhdiste hajoaa titaaniksi kuuman volframilangan pinalle. Orgaanisen kemian synteeseissä yhdistettä käytetään jodaamaan alkeeneja ja alkyynejä sekä katalyyttinä pelkistyksissä, useissa enolaattien reaktioissa ja pinakolikytkentäreaktioissa. ==Lähteet== Luokka:Jodidit Luokka:Titaaniyhdisteet
All We Got

All We Got on saksalaisen DJ-tuottajan Robin Schulzin musiikkikappale, jolla vierailee myös ruotsalainen laulaja-lauluntekijä Kiddo. Sen julkaisi Warner Music Group Schulzin IIII-studioalbumin kuudentena singlenä 16. lokakuuta 2020. Kappaleen ovat sanoittaneet Alessandra Günthardt, Daniel Deimann, Fredrik Samsson, Guido Kramer, Jürgen Dohr, Oliver Lundström, Schulz, Stefan Dabruck ja Kiddo. Kappaleen musiikkivideon ohjasi Maxim Rosenbauer sekä Moritz Ross ja se julkaistiin singlen julkaisupäivänä. Video kuvattiin Romanian Bukarestissa ja sillä esiintyvät tähtiurheilijat Andrada Craciun sekä Olivia Cîmpian kilpailevina voimistelijoina. "All We Got" oli kaupallinen menestys, sen päästyä singlelistan viiden parhaan joukkoon Alankomaissa, Itävallassa, Saksassa ja Sveitsissä sekä kymmenen parhaan joukkoon Belgian Valloniassa, Slovakiassa ja Tšekissä. Lisäksi se on ylittänyt platinalevyyn oikeuttavan myyntirajan Italiassa, Itävallassa ja Puolassa. ==Lähteet== Luokka:Vuoden 2020 kappaleet Luokka:Robin Schulzin kappaleet
Viljam

Viljam on miehen etunimi. Se on suomalais-ruotsalainen muunnelma Vilhelmin englantilaisesta vastineesta William. Viljamin rinnakkaismuotona on käytössä nimiasu Wiljam. Digi- ja väestötietoviraston etunimitilastoon on elokuuhun 2023 mennessä kirjattu 8 591 Viljam-nimistä ja 617 Wiljam-nimistä miestä. == Nimipäivä == Viljam-nimi sisältyi suomenruotsalaiseen almanakkaan vuosina 1989–1994. Nimipäivä oli 6. huhtikuuta. Vuodesta 1995 alkaen almanakassa on ollut Viljam-nimen sijaan William. == Tunnettuja Viljam- ja Wiljam-nimisiä == * Wiljam Aittala (1920–1993), teologi ja kristillinen kirjailija, Suomen Adventtikirkon esimies ja saarnaaja * Viljam Heloterä (1890–1959), suomalainen jääkärikapteeni * William ”Viljam” Johansson (1887–1931), suomalainen kestävyys- ja maastojuoksija * Viljam Kolehmainen (1887–1967), amerikansuomalainen kestävyysjuoksija * Viljam Puttonen (1870–1926), suomalainen ammattiyhdistysvaikuttaja, kansanvaltuuskunnan merenkulkulaitoksen johtaja 1918 * Viljam Pylkäs (1912–1999), suomalainen sotilas; Tuntemattomassa sotilaassa esiintyvän Rokan esikuva * Viljam Saaristo (1888–1948), suomalainen toimittaja ja asianajaja * Viljam Sandvik (s. 2003), suomalainen jääkiekkoilija * Wiljam Sarjala (1901–1977), suomalainen kansanedustaja ja ministeri * Viljam A. Sihvonen (1879–1932), suomalainen valokuvaaja == Lähteet == == Aiheesta muualla == * Etunimien taivutus: Viljam ja Wiljam (Kotimaisten kielten keskuksen verkkojulkaisu) Luokka:Etunimet
Himani Shivpuri

Himani Shivpuri (, o.s. Bhatt; s. 24. lokakuuta 1960 Dehradun, Uttar Pradesh, Intia) on intialainen näyttelijä, joka tunnetaan luonnerooleistaan hindinkielisissä elokuvissa ja saippuaoopperoissa. Hänen tunnetuimpiin elokuviinsa kuuluvat Hum Aapke Hain Koun…! (1994), Dilwale Dulhania Le Jayenge (1995), Kuch Kuch Hota Hai (1998) ja K3G – Ilon päiviä, surun päiviä (2001). == Yksityiselämä == Shivpuri oli naimisissa näyttelijä Gyan Shivpurin kanssa, joka kuoli vuonna 1995. Heillä on yksi poika. == Valikoitu filmografia == * Anjaam (1994) * Hum Aapke Hain Koun…! (1994) * Dilwale Dulhania Le Jayenge (1995) * Pardes (1997) * Koyla (1997) * Kuch Kuch Hota Hai (1998) * Hum Saath- Saath Hain (1999) * K3G – Ilon päiviä, surun päiviä (2001) * Mujhse Dosti Karoge! (2002) * Umrao Jaan (2006) == Lähteet == == Aiheesta muualla == * * Luokka:Intialaiset näyttelijät Luokka:Vuonna 1960 syntyneet Luokka:Elävät henkilöt
Harry Björk

Harry Öjvind Björk (29. heinäkuuta 1919 Loviisa – 7. elokuuta 1999 Porvoo) oli suomalainen insinööri ja yritysjohtaja, joka sai teollisuusneuvoksen arvonimen. Björkin vanhemmat olivat kauppias Alexander Björk ja Amanda (Mandi) Emilia Wallenius ja puoliso 1947–1996 Iris Kerstin Lindholm. Björk tuli ylioppilaaksi 1938 Ruotsalaisesta normaalilyseosta. Opinnot Teknillisessä korkeakoulussa aloittanut Björk osallistui varusmiespalveluksensa jälkeen jatkosotaan Jalkaväkirykmentti 61:ssä, ottaen osaa muun muassa Tienhaaran taisteluun. Vuonna 1946 diplomi-insinööriksi valmistunut Björk oli ensin hetken apulaisinsinööri Valtion teknillisessä tutkimuskeskuksessa, mutta työskenteli sitten 1947–1948 Tukholmassa Ericssonin suunnitteluinsinöörinä ja edelleen vastaavassa tehtävässä ASEA:lla Västeråsissa. Tampellan palvelukseen Anjalankoskelle hän siirtyi paperitehtaan voimapäälliköksi 1951. Merkittävimmän työn Björk teki Tampella-konsernissa Etelä-Suomen Voima -yhtiössä, jonka varatoimitusjohtaja hän oli vuodesta 1965 ja toimitusjohtaja vuodesta 1970. Tämän tehtävän ohella hän oli koko Tampellan voimasektorin johtaja vuodesta 1973. Björk hoiti molempia tehtäviä aina eläkkeelle jäämiseensä asti, vuoteen 1984. Hän oli myös toimitusjohtaja Tampellan osittain omistamissa yhtiöissä Mankala, Rouhialan Voimansiirto ja Anjalankosken Voima. Björkillä oli useita alansa ja järjestö- ja luottamustehtäviä, teollisuusneuvoksen arvonimen hän sai 1982. Sotilasarvoltaan Björk oli reservin yliluutnantti (1975). ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 1999 kuolleet
Škoda Slavia

Škoda Slavia on Škoda Auton vuodesta 2021 lähtien Intian markkinoille valmistama pieni sedan-korinen automalli, joka korvasi Škoda Rapidin. Slavia esiteltiin marraskuussa 2021. Se perustuu Volkswagen Groupin modulaarisen MQB- pohjalevyn A0 IN -versioon, joka on kehitetty konsernin Intian markkinoilla myytäviä malleja varten. Moottorivaihtoehtoina ovat kolmesylinterinen 1,0 TSI (115 hv) ja nelisylinterinen 1,5 TSI (150 hv). Pienemmän moottorin yhteydessä on kuusivaihteinen manuaali- tai automaattivaihteisto, suuremman yhteydessä puolestaan kuusivaihteinen manuaalivaihteisto tai seitsemänportainen DSG- kaksoiskytkinvaihteisto. == Lähteet == == Aiheesta muualla == Slavia Luokka:B-segmentin autot Luokka:2020-luvun autot
Necrobia

Necrobia on kirjokuoriaisten (Cleridae) heimoon kuuluva kovakuoriaissuku. Suomessa suvusta on tavattu kolme lajia.Laji.fi: Necrobia Sukuun kuuluu maailmanlaajuisesti noin viisi lajia. Suvun lajimäärä vaihtelee eri lähteissä. Suvun edustajia esiintyy maailmanlaajuisesti laajasti eri mantereilla.Global Biodiversity Information Facility (GBIF): Necrobia == Sukuun kuuluvia lajeja == *Aittaluukuoriainen (Necrobia rufipes) *Kirjoluukuoriainen (Necrobia ruficollis) *Siniluukuoriainen (Necrobia violacea) == Lähteet == == Aiheesta muualla == *ITIS: Necrobia *UniProt: Taxonomy - Necrobia *University of Michigan, Animal Diversity Web (ADW): Necrobia *Iowa State University, Bug Guide: Genus Necrobia Luokka:Erilaisruokaiset
Ārons Bogoļubovs

Ārons Bogoļubovs (s. 30. joulukuuta 1938 Leningrad) on latvialainen judoka, joka edusti Neuvostoliittoa. Bogoļubovs osallistui Tokion olympialaisiin 1964, jossa hän saavutti olympiapronssia alle 68 kilogramman sarjassa. Välierässä hän hävisi sveitsiläiselle Eric Hännille. Euroopan-mestaruuskilpailuissa Bogoļubovs voitti 68 kilogramman sarjan Genevessä 1963 ja Berliinissä 1964 sekä oli pronssilla 70 kilogramman sarjassa Luxemburgissa 1966. Bogoļubovs on sambon kolminkertainen Neuvostoliiton mestari. Kilpailu-uransa jälkeen hän toimi sambo- ja judovalmentajana. == Lähteet == Luokka:Neuvostoliittolaiset judokat Luokka:Neuvostoliittolaiset olympiamitalistit Luokka:Vuonna 1938 syntyneet Luokka:Elävät henkilöt
Pohjoismaiden kristillisdemokraattiset nuoret

Pohjoismaiden kristillisdemokraattiset nuoret (, KDUN) on vuonna 1970 perustettu Pohjoismaiden kristillisdemokraattisten poliittisten nuorisojärjestöjen kattojärjestö. Järjestön muodostavat norjalainen Kristelig Folkepartis Ungdom, ruotsalainen Kristdemokratiska ungdomsförbundet, suomalainen Kristillisdemokraattiset Nuoret sekä Ung fyri Miðflokkin färsaarilta. KDUN osallistuvat Nuorten Pohjoismaiden neuvoston (UNR) toimintaan omana ryhmänään. UNR järjestetään kerran vuodessa ennen Pohjoismaiden neuvoston istuntoa. Lisäksi KDUN on kristillisdemokraattisten nuorisojärjestöjen yhteistyöjärjestö myös Euroopan kansanpuolueen nuorisojärjestössä, YEPP:issä Järjestön puheenjohtajana on toiminut vuonna 2021 Annika Lyytikäinen. == Katso myös == * Pohjoismaiden neuvosto * FNSU * Pohjoismaiden Keskustanuoret * Pohjoismaiden konservatiivinuoret * Socialistisk Ungdom i Norden == Lähteet == Luokka:Pohjoismaiset järjestöt Luokka:Poliittiset nuorisojärjestöt Luokka:Kristillisdemokratia Luokka:Suomen Kristillisdemokraatit Luokka:Pohjoismaiden politiikka
Sara Piispa

Sara Piispa (s. 30. maaliskuuta 1996) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa lokakuun 2023 loppuun mennessä 50 ottelua. Niissä hän on tehnyt 26 maalia ja saanut 20 syöttöpistettä. Piispa saavutti MM-pronssia vuonna 2019 sekä MM- hopeaa vuosina 2021 ja 2023. Piispa on edustanut Naisten Salibandyliigassa Papasia kaudella 2013–2014, nurmijärveläistä SB-Prota kausilla 2014–2016 ja EräViikinkejä kaudella 2017–2018. Hän on saavuttanut yhden SM-hopean ja kaksi SM-pronssia. Hän on pelannut Sveitsin liigassa Zug Unitedissa kaudella 2016–2017, Unihockey Berner Oberlandissa kausina 2018–2022 ja Kloten-Dietlikon Jetsissä kaudesta 2022–2023 alkaen. == Lähteet == Luokka:Suomalaiset salibandyn pelaajat Luokka:Vuonna 1996 syntyneet Luokka:Elävät henkilöt
Daniela Westerlund

Daniela Westerlund (s. 23. helmikuuta 1998) on suomalainen salibandyn pelaaja, joka on pelannut niin puolustajana kuin hyökkääjänäkin. Hän on pelannut Suomen naisten maajoukkueessa lokakuun 2023 loppuun mennessä 43 ottelua. Niissä hän on tehnyt kymmenen maalia ja saanut 16 syöttöpistettä. Hän saavutti MM-hopeaa vuosina 2021 ja 2023. Westerlund on edustanut Naisten Salibandyliigassa Porvoon Salibandyseuraa kausina 2013–2015, nurmijärveläistä SB-Prota kausina 2015–2017, helsinkiläisseura EräViikinkejä kausina 2017–2020 ja kaudella 2021–2022 sekä uudelleen PSS:ää kaudesta 2022–2023 alkaen. Hän on saavuttanut yhden SM-hopean ja neljä SM-pronssia. Westerlund pelasi kauden 2020–2021 Ruotsissa Nacka Wallenstam IBK:ssa. Daniela Westerlundin isä Erkka Westerlund on tunnettu jääkiekkovalmentaja ja äiti Tarja Westerlund on voittanut tenniksessä Suomen-mestaruuksia. == Lähteet == Luokka:Suomalaiset salibandyn pelaajat Luokka:Vuonna 1998 syntyneet Luokka:Elävät henkilöt
Laura Rantanen

Laura Rantanen (s. 26. huhtikuuta 1992) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa lokakuun 2023 loppuun mennessä 38 ottelua. Niissä hän on tehnyt yhdeksän maalia ja saanut seitsemän syöttöpistettä. Hän saavutti MM-hopeaa vuosina 2021 ja 2023. Rantanen on edustanut Naisten Salibandyliigassa Turun Palloseuraa kaudesta 2008–2009 alkaen. Kauden 2023–2024 loppuun mennessä hän on pelannut liigan runkosarjassa 260 ottelua, joissa hänelle on kertynyt 221 maalia ja 169 syöttöpistettä sekä 72 jäähyminuuttia. Pudotuspelejä hänellä on 63, niissä 47 maalia ja 35 syöttöä sekä 14 jäähyminuuttia. Hän on voittanut Suomen- mestaruuden vuosina 2022, 2023 ja 2024. Kevään 2023 neljännessä ja viimeiseksi jääneessä loppuottelussa Classicia vastaan Rantanen teki jatkoajalla TPS:n 6–5-voittomaalin. Kauden 2023–2024 finaalien päätteeksi annetussa haastattelussa hän kertoi lopettavansa huippu-uransa. Laura Rantasen sisko Noora Rantanen on myös salibandypelaaja. Heidän veljensä Mikko Rantanen pelaa jääkiekkoa NHL:ssä. == Lähteet == Luokka:Suomalaiset salibandyn pelaajat Luokka:Vuonna 1992 syntyneet Luokka:Elävät henkilöt
Skálholt

Skálholt on Etelä-Islannissa lähellä Hvítáta sijaitseva entinen hiippakunta. Gissur Teitsson rakensi Skálholtin ensimmäisen kirkon, ja hänen pojastaan Ísleifur Gissurarsonista tuli maan ensimmäinen piispa vuonna 1056. Ísleifurin piispanistuin sijaitsi Skálholtissa. Saagoissa Skálholt mainitaan tärkeänä tiedon ja oppimisen keskuksena. Piispa Klængur Þorsteinssonin aloitteesta Skálholtiin rakennettiin noin vuonna 1155 sauvakirkko. Kirkko rakennettiin norjalaisesta puutavarasta, ja se oli tuolloin koko Pohjolan suurin rakennus. Vanhan sauvakirkon tilalle rakennettiin uusi kirkko 1600-luvulla. Skálholt tuhoutui tulivuorenpurkauksessa ja maanjäristyksessä vuonna 1784. Hiippakunta lakkautettiin vuonna 1796. Vuonna 1954 Skálholtissa tehtiin arkeologisia kaivauksia, jolloin löydettiin muun muassa piispa Páll Jónssonin kivisarkofagi ja piispansauva. == Lähteet == Luokka:Islannin kunnat
Maren

Maren on naisen etunimi. Se on Marina-nimen tanskalainen ja friisiläinen lyhentymä. Se voidaan tulkita myös Marian, Marin ja Margaretan muunnelmaksi. Digi- ja väestötietoviraston mukaan Suomessa on elokuuhun 2023 mennessä tilastoitu noin 150–160 Maren-nimistä naista. == Nimipäivät == Maren-nimi sisältyi suomenruotsalaiseen almanakkaan vuosina 1950–1972. Nimipäivä oli 9. lokakuuta.Blomqvist, Marianne: Förteckning över förnamnen i den finlandsvenska almanackan 1810–2000. – Norjassa Marenilla on nimipäivä 28. helmikuuta. == Tunnettuja Mareneja == * Maren Eggert (s. 1974), saksalainen näyttelijä * Maren Hammerschmidt (s. 1989), saksalainen ampumahiihtäjä * Maren Jensen (s. 1956), yhdysvaltalainen malli ja näyttelijä * Maren Lundby (s. 1994), norjalainen mäkihyppääjä ja olympiavoittaja * Maren Mjelde (s. 1989), norjalainen jalkapalloilija * Maren Morris (s. 1990), yhdysvaltalainen countrylaulaja ja lauluntekijä * Maren Skjøld (s. 1993), norjalainen alppihiihtäjä ja olympiamitalisti * Maren Wiesler (s. 1993), saksalainen alppihiihtäjä == Lähteet == Luokka:Etunimet
Gummo

Gummo on vuonna 1997 ensi-iltansa saanut yhdysvaltalainen kokeellinen draamaelokuva, jonka on ohjannut ja käsikirjoittanut Harmony Korine. Sen pääosia esittävät Jacob Reynolds, Nick Sutton, Jacob Sewell ja Chloë Sevigny. Elokuva on Korinen debyyttiohjaus. Gummo sai maailmanensi-iltansa Telluriden elokuvajuhlilla 29. elokuuta 1997. == Näyttelijät == == Lähteet == == Aiheesta muualla == * * * Luokka:Vuoden 1997 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent- elokuvat Luokka:Kokeelliset elokuvat Luokka:Homoseksuaalisuus taiteessa Luokka:Elokuvat köyhyydestä
Martin Widmark

thumb|200px|Martin Widmark vuonna 2009. Martin Widmark (s. 19. maaliskuuta 1961) on ruotsalainen lastenkirjailija. Hänen teoksiaan on käännetty lähes 40 kielelle ja myyty yli 12 miljoonaa kappaletta. Hänet tunnettaan etenkin Lasse- Maijan etsivätoimisto -lastenkirjasarjastaan (), joka on sovitettu myös televisiosarjaksi. Widmark on koulutukseltaan peruskoulun opettaja ja työskenteli kymmenen vuotta Tukholmassa Rinkebyn yläasteella. Hän opetti kirjoittamisen ohella myös kahdeksan vuotta ruotsia aikuisille maahanmuuttajille ennen kuin jättäytyi täysipäiväiseksi kirjailijaksi vuonna 2006. Widmark on kampanjoinut Ruotsissa lasten ja nuorten lukutaidon puolesta. ==Suomennetut teokset== ===Lasse-Maijan etsivätoimisto=== * * * * * * * * * * * * * * * * * * * * * * * ===Kauhuagentti Nelly Rapp=== * * * ===David & Larissa=== * * * * ===Muut=== * ==Lähteet== Luokka:Ruotsalaiset lasten- ja nuortenkirjailijat Luokka:Vuonna 1961 syntyneet Luokka:Elävät henkilöt
Sukupolvi 98

Sukupolvi 98 (Generación del 98) oli Espanjassa 1800–1900-luvun vaihteessa kirjallinen ryhmittymä, jota sanottiin myös tuhon sukupolveksi. Tuotteliaimmillaan vuosisadan alussa olivat kirjailijat Miguel Unamuno, Azorín, Pío Baroja, Antonio Machado, Ramon del Valle-Inclán ja Jacinto Benavente. Sukupolven edustajat pyrkivät yksilöllisin ilmaisumuodoin löytämään uusia arvoja menetettyjen tilalle, juuri kun Espanja oli Kuuban sodassa Yhdysvaltoja vastaan menettänyt viimeisen siirtomaansa Amerikassa. ==Lähteet== Luokka:Espanjan kirjallisuus Luokka:Kirjalliset suuntaukset
Gästans

Gästans () on kylä Siuntiossa, Uudellamaalla. Gästans sijaitsee hieman alle kilometrin itään Suitian kartanolinnalta ja noin kilometrin pohjoiseen Siuntion kirkonkylästä. Gästansin kylässä on alun perin asunut muiden muassa Suitian kartanon päivätyöläisiä ja metsänvartijoita. Vanhasta Gästansin kantatilasta ei nykyään ole jäljellä muuta kuin hieman kivijalkaa ja uunin raunioita. Nimen Gästans uskotaan tulevan vanhasta ruotsin kielen sanasta gaester, joka tarkoittaa muukalaista tai ulkomaalaista. == Historia == Gästansin kantatilan ensimmäinen tunnettu omistaja on Gäst-Anders vuodelta 1540. Kantatila oli vuoteen 1644 asti verovervollinen Suitian kartanolle, jonka jälkeen verot kannettiin Peder Banérin ja Hebla Flemingin pojalle Claes Banérille. Banérin hallinnassa tila oli vuoteen 1667, jonka jälkeen Banér möi tilan Suitian kartanon omistaneelle valtaneuvos Erik Fleming till Laisille. == Lähteet == Luokka:Siuntion kylät
Odessalaisia ja muita novelleja

Odessalaisia ja muita novelleja (Odesskije rasskazy) on venäläisen kirjailijan Isaak Babelin novellikokoelma. Novellit on suomentanut Esa Adrian, ja kokoelman on vuonna 1970 julkaissut Tammi. Kokoelman novelleissa kuvataan Odessan juutalaista alamaailmaa, ja niissä on myös omaelämäkerrallisia aineksia. ==Novellit== * Lapsuus isoäidin luona * Äiti, Rimma ja Alla * Yleinen kirjasto * Odessa * Yhdeksän * Ilja Isaakovits ja Margarita Prokofjevna * Inspiraatio * Sabos-Nahamu * Kunnian kentillä * Karkuri * Pappa Marescotin perhe * Kveekari * Gristsuk * Hänen päivänsä * Odessan tyyliin * Kuningas * Jeesuksen synti * Guy de Maupassant * Ilta keisarinnan luona * Heitä oli yhdeksän * Kiinalainen * Viiva ja väri * Sinä erehdyit, kapteeni! * Bagrat-Ogly ja hänen härkänsä silmät * Pyhän Ipaatin loppu * Isä * Ljubka Kazak * Auringonlasku * Kertomus kyyhkyslakastani * Ensirakkaus * Uuttera nainen * Vaivaistalon loppu * Tie * Kellarissa * Herääminen * Gapa Guzva * Karl-Jankel * Öljyä * Dantenkatu * Froim Grats * Sulak * Di Grasso * Suudelma * Tuomio ==Lähteet== Luokka:Novellikokoelmat Luokka:Vuoden 1970 kirjat Luokka:Venäläiset kirjat
Medipulssi

Medipulssi Oy on kolmen lääkärin perustama yritys, joka tarjoaa yksityistä terveydenhuoltoa ja työterveyspalveluita Malmilla Helsingissä. Kauppalehti palkitsi Medipulssin vuoden 2020 Menestyjät-sertifikaatilla. == Lähteet == Luokka:Suomalaiset terveydenhoitoalan yritykset Luokka:Helsinkiläiset yritykset
René Just Haüy

René Just Haüy (28. helmikuuta 1743 Saint-Just-en-Chaussée, Oise, Ranska – 1. kesäkuuta 1822 Pariisi, Ranska) oli ranskalainen roomalaiskatolinen pappi ja mineralogi, jota pidetään yhtenä kristallografian tieteenalan perustajista. ==Elämä ja ura== Hänen vanhempansa olivat vaatimattomassa yhteiskunnallisessa asemassa, ja vain ystävien avustuksella he pystyivät lähettämään poikansa opiskelemaan. Haüy nimitettiin vuonna 1764 opettajaksi Sorbonnen yliopiston Collège de Navarra -kouluun. Hän kuului hengelliseen sääntökuntaan, mutta hän harjoitti myös tieteellisiä opintoja ja keskittyi lopulta kokonaan mineralogiaan, jonka alalla hänen opettajansa oli Louis-Jean-Marie Daubenton. Haüy pidetään kristallografian perustajana. Pudotettuaan vahingossa kalsiittia lattialle hän tuli kappaleita tutkiessaan ajatelleeksi kiteen muotojen geometrista lakia.Farges, François; Kjellman, Johan, Bicentenaire de la disparition de René-Just Haüy... Le Règne Minéral 165, pp. 7-42, 2022. Hän jatkoi tässä tutkimuksessa Jean-Baptiste L. Romé de l'Islen työtä. Vuonna 1784 hän julkaisi käänteentekevän kristallografisen järjestelmänsä teoksessa Essai d'une théorie sur la structure des cristaux, jossa hän selitti, miten kaikki saman aineen kiteissä esiintyvät eri muodot voidaan matemaattisesti johtaa yksinkertaisesta perusmuodosta, joka on ominaista kyseiselle aineelle, ja päätteli tästä laista, että kiteillä on säännöllinen sisäinen rakenne. Tästä työstä hänet valittiin Académie des sciences -akatemian jäseneksi. Haüy tunnetaan myös kiteiden pyro- ja pietsosähköisyyttä koskevista tutkimuksistaan. Ranskan vallankumouksen puhjettua hänet vangittiin, ja hänen henkensä oli jopa vaarassa, mutta hänet vapautettiin Étienne Geoffroy Saint- Hilairen autettua häntä. Vuonna 1793 hänestä tuli painojen ja mittojen määrityskomission jäsen, vuonna 1794 konservaattori Cabinet des minesissä. Vuonna 1802 hänet nimitettiin Muséum national d'histoire naturelle -museon professoriksi Jardin des Plantesiin. Napoleonin hallinnon kaaduttua hänet erotettiin virastaan Bourbon-restauraation myötä, ja hän vietti elämänsä viimeiset vuodet köyhyydessä. René Just Haüy oli Valentin Haüy'n veli. ==Lähteet== == Aiheesta muualla == *http://hauy2022.free.fr (2022, bicentenaire de la disparition de René-Just Haüy - 2022, bicentennial of the death of René-Just Haüy) Luokka:Ranskalaiset papit Luokka:Ranskalaiset geologit Luokka:Ranskalaiset professorit Luokka:Mineralogit Luokka:Ranskan tiedeakatemian jäsenet Luokka:Vuonna 1743 syntyneet Luokka:Vuonna 1822 kuolleet